《游都梁山》
宋代·洪炎

风吹古渡口，云满都梁山。执热厌偪仄，幽寻上孱颜。

清泉似石乳，滴沥岩窦间。乞此一瓢饮，为祛千载烦。

山灵知我意，殷然下层峦。散空作急雨，抉石出甘寒。

一酌荡齿颊，三咽萦肺肝。轻躯变滞骨，尘鞅思灵关。

来当踏云至，去当御风还。再拜谢神休，幸汝不我悭。

作者简介：洪炎（1067～1133），字玉甫，南昌（今属江西）人。黄庭坚外甥，出生书香门第，由祖母启蒙，洪炎与洪朋、洪刍、洪羽四兄弟，都是诗人，号称“豫章四洪”江西诗派诗人。